[{"text_idx": "#000002", "text": "Our research response to COVID-19"}, {"text_idx": "#000003", "text": "Daeth 14 myfyriwr ar wahanol gamau o\u2019u haddysg israddedig ac o\u0302l-raddedig ynghyd i gymryd rhan yn y rhaglen Interniaeth Haf Gwyddor Data Poblogaeth dros yr haf, wedi\u2019i lleoli yn yr Adeilad Gwyddor Data, Prifysgol Abertawe."}, {"text_idx": "#000006", "text": "Mae\u2019r rhaglen i interniaid wedi bod ar waith ers pedair blynedd ac mae\u2019n agored i fyfyrwyr israddedig ac o\u0302l-raddedig. Rhoddodd y lleoliad gyfle i fyfyrwyr weithio ar ofynion yn y byd go iawn fel rhan o faes aml-ddisgyblaethol, gyda rolau gan gynnwys ymchwil, technoleg a datblygu, methodolegol a meysydd eraill, sy\u2019n ceisio cydweddu at eu sgiliau a\u2019u profiad a enillir wrth astudio ac adeiladu arnynt. Ar ddiwedd yr interniaeth, gwahoddir myfyrwyr i arddangos eu gwaith yn ein digwyddiad Arddangosfa Haf."}, {"text_idx": "#000007", "text": "Roedd y digwyddiad arddangos, a gynhaliwyd ar 30 Awst, yn cynnwys arddangosfeydd oedd yn dangos cyrhaeddiad eang a natur traws-ddisgyblaethol y rhaglen i interniaid. Roedd y prosiectau\u2019n rhoi cipolwg ar yr amrywiaeth eang o weithgareddau a\u2019r gwaith a gyflawnwyd, a rhoddwyd gwobrau am y cyflwyniadau."}, {"text_idx": "#000010", "text": "Trydydd safle. Datblygu a gwella meddalwedd a gweithdrefnau mewnol er mwyn cyflenwi cymorth a chanlyniadau ymchwil o ansawdd uchel \u2013 wedi\u2019i gyflwyno gan Matthew Basitman."}, {"text_idx": "#000011", "text": "Rhoi mwy o gyfleoedd i\u2019n myfyrwyr"}, {"text_idx": "#000012", "text": "Yn siarad yn nigwyddiad Arddangos Interniaid yr Haf, dywedodd yr Athro Keith Lloyd o Ysgol Feddygaeth Prifysgol Abertawe: \u201cRydym yn falch iawn o roi cyfle i fyfyrwyr ar draws sawl disgyblaeth gymryd rhan yn Interniaeth Haf Gwyddor Data Poblogaeth. Mae\u2019r rhaglen yn enghraifft wych o\u2019r ffordd y mae\u2019r Brifysgol yn gweithio i ddarparu rhagor o gyfleoedd i roi profiad galwedigaethol i\u2019n myfyrwyr."}, {"text_idx": "#000013", "text": "\u201cBydd y sgiliau a\u2019r profiad maen nhw wedi\u2019u hennill trwy weithio\u2019n rhan o\u2019r ti\u0302m amlddisgyblaethol tra medrus hwn a gyda\u2019r dechnoleg data ddiweddaraf yn siw\u0302r o\u2019u helpu ar eu taith i gyflogaeth bellach.\u201d"}, {"text_idx": "#000014", "text": "Mae bod yn intern dros yr haf wedi bod yn gyfle ardderchog"}, {"text_idx": "#000016", "text": "Wrth so\u0302n am y cyfleoedd yr oedd yr Interniaeth Haf Gwyddor Data Poblogaeth yn eu cynnig, dywedodd Michael: \u201cMae\u2019r interniaeth dros yr haf wedi bod yn gyfle ardderchog \u2013 roedd y gwaith yn foddhaus iawn a mwynheais yr her o weithio gyda\u2019r data a datrys problemau yn enwedig."}, {"text_idx": "#000017", "text": "Byddwn yn annog myfyrwyr sy\u2019n ystyried interniaeth i wneud cais \u2013 rwyf wedi dysgu llawer. Mae angen pobl sydd ag amrywiaeth eang o sgiliau ar faes Gwyddor Data Poblogaeth \u2013 nid ystadegau a dadansoddi data yn unig."}, {"text_idx": "#000018", "text": "\u201cRoedd arddangosfa\u2019r interniaid yn ffordd wych o ddod a\u0302 phrofiad yr interniaeth i ben, gan ei fod wedi rhoi cyfle i ni rannu ein gwaith prosiect, yn ogystal a\u0302 rhoi cyfle i ni gael dealltwriaeth ddofn o\u2019r prosiectau yr oedd yr holl interniaid eraill wedi bod yn gweithio arnynt.\u201d"}, {"text_idx": "#000021", "text": "\u201cBob blwyddyn, mae\u2019r rhaglen i interniaid yn mynd o nerth i nerth, ac nid oedd eleni\u2019n eithriad. O\u2019r nifer ceisiadau a dderbyniom, i nifer ac ansawdd yr interniaid a dderbyniwyd, y gwaith a gwblhawyd ganddynt a\u2019r cyflwyniadau a roddwyd; mae\u2019r safon wedi bod yn eithriadol o uchel."}, {"text_idx": "#000022", "text": "Llwyddiant gwych arall yw effaith y gwaith a gwblhawyd, gyda holl brosiectau\u2019r interniaid yn cael eu mabwysiadu neu eu hymgorffori mewn gwaith ymchwil dilynol a datblygiadau technegol/ methodolegol."}, {"text_idx": "#000023", "text": "\u201cRydym yn gobeithio ehangu a datblygu\u2019r rhaglen y flwyddyn nesaf, ac rydym yn croesawu ceisiadau gan unrhyw un sy\u2019n dymuno datblygu eu harbenigedd a\u2019u profiadau yn gweithio\u2019n rhan o ganolfan ymchwil sy\u2019n uchel ei pharch ledled y byd sydd a\u0302 diddordeb yng Ngwyddor Data Poblogaeth.\u201d"}, {"text_idx": "#000025", "text": "Croesawir ceisiadau gan fyfyrwyr o bob disgyblaeth sydd a\u0302 diddordeb mewn Gwyddor Data Poblogaeth, dysgu sgiliau newydd a chael profiad yn y byd go iawn. Bydd y broses ymgeisio ar gyfer interniaeth 2020 ar agor ar ddechrau 2020, a bydd rhagor o wybodaeth ar gael yn y flwyddyn newydd."}]